แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชี สิ้นสุดวันที่ 31 ธันวาคม 2550

ค่าตอบแทนจากการสอบบัญชี (Audit fee)

 ชื่อบริษัทผู้จ่าย ชื่อผู้สอบบัญชี ค่าสอบบัญชี 

1. บริษัท ประกิต โฮลดิ้งส์ จำกัด (มหาชน) นางสาวชวนา วิวัฒน์พนชาติ 340,000.-

2.  บริษัท ดราฟท์เอฟซีบี (ประเทศไทย)

  จำกัด นางสาวชวนา วิวัฒน์พนชาติ 180,000.-

3.  บริษัท ไดเร็คท์ เรสพ็อนซ์ (ประเทศไทย)

  จำกัด นางสาวชวนา วิวัฒน์พนชาติ 45,000.-

4.  บริษัท มาร์เก็ตติ้ง ไดร์ว เวิรลด์ไวด์

  (ประเทศไทย) จำกัด นางสาวชวนา วิวัฒน์พนชาติ 65,000.-

 รวมค่าตอบแทนจากการสอบบัญชี 630,000.- 

ค่าบริการอื่น ๆ (non-audit fee)

ไม่มี

ข้อมูลข้างต้น

ถูกต้องครบถ้วนแล้ว ทั้งนี้ ข้าพเจ้าขอยืนยันว่าไม่มีข้อมูลการให้บริการอื่นที่บริษัท
และบริษัทย่อยจ่ายให้ข้าพเจ้า สำนักงานสอบบัญชีที่ข้าพเจ้าสังกัด
และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด
ที่ข้าพเจ้าทราบและไม่มีการเปิดเผยไว้ข้างต้น

ไม่ถูกต้อง ไม่ครบถ้วน กล่าวคือ………………………………………………………………..

………………………………………………………………………………………………….

เมื่อปรับปรุงข้อมูลข้างต้น (ถ้ามี) แล้ว ข้าพเจ้าขอยืนยันว่าข้อมูลทั้งหมดในแบบฟอร์มนี้
แสดงค่าตอบแทนสอบบัญชีและค่าบริการอื่นที่บริษัทและบริษัทย่อยจ่ายให้ข้าพเจ้า
สำนักงานสอบบัญชีที่ข้าพเจ้าสังกัด และบุคคลหรือกิจการที่เกี่ยวข้องกับข้าพเจ้า
และสำนักงานสอบบัญชีดังกล่าว ที่ถูกต้องครบถ้วน

ลงชื่อ………………………………………..

(นางสาวชวนา วิวัฒน์พนชาติ)

สังกัด………..สำนักงาน ปีติเสวี…..……….

ผู้สอบบัญชีของ บมจ.ประกิต โฮลดิ้งส์

รายงานคณะกรรมการตรวจสอบ

คณะกรรมการตรวจสอบของ บริษัท ประกิต โฮลดิ้งส์ จำกัด (มหาชน)
จัดตั้งขึ้นตามมติคณะกรรมการบริษัท ครั้งที่ 2/2549 เมื่อวันที่ 21 มีนาคม 2549
ประกอบด้วยกรรมการอิสระที่ไม่ได้เป็นเจ้าหน้าที่หรือลูกจ้างของบริษัท จำนวน 3 ท่าน

โดยมีหน้าที่และความรับผิดชอบตามที่ได้รับมอบหมายจากคณะกรรมการบริษัทฯ ดังต่อไปนี้

1)  สอบทานและให้ความเห็นชอบในการเสนองบการเงินรายไตรมาส
    และงบการเงินประจำปีต่อคณะกรรมการบริษัทฯ

2)  สอบทานให้บริษัทมีระบบการควบคุมภายใน และการตรวจสอบภายในที่เหมาะสม
    และมีประสิทธิผล

3)  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4)  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท
    รวมทั้งรับทราบผลการตรวจสอบของผู้สอบบัญชี

5)  พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6)  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7)  ปฏิบัติการอื่นใดตามที่คณะกรรมการของบริษัทมอบหมาย
    ด้วยความเห็นชอบจากคณะกรรมการตรวจสอบ

ในรอบระยะเวลาบัญชี ปี 2550 คณะกรรมการตรวจสอบได้มีการประชุมรวม 4 ครั้ง
เพื่อพิจารณาประเมินผล และพัฒนาการปฏิบัติงานต่างๆ ที่ได้รับมอบหมายจากคณะกรรมการบริษัท
โดยเฉพาะอย่างยิ่งได้ให้ความสำคัญกับระบบควบคุมภายในของบริษัท การจัดทำรายงานทางการเงิน
การปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์ หรือ
กฎหมายที่เกี่ยวข้องกับธุรกิจของบริษัท
ทั้งนี้คณะกรรมการตรวจสอบได้ร่วมพิจารณาและแลกเปลี่ยนข้อคิดเห็นกับผู้ตรวจสอบภายในและผู้สอบบัญชี
ตลอดจนฝ่ายจัดการตามที่คณะกรรมการตรวจสอบเห็นสมควร

  คณะกรรมการตรวจสอบมีความเห็นดังต่อไปนี้

1.  บริษัทฯ มีระบบการควบคุมภายในที่เหมาะสมกับสภาพธุรกิจ
    และไม่มีข้อบกพร่องที่เป็นสาระสำคัญ

2.  ไม่มีความเสี่ยงในเรื่องสำคัญต่าง ๆ ทั้งในด้านการบริหาร การเงิน การลงทุน
    การปฏิบัติตามกฎหมายต่าง ๆ
    และข้อกำหนดของตลาดหลักทรัพย์ที่จะทำให้ธุรกิจเสียหายอย่างเป็นสาระสำคัญ

3.  งบการเงินสำหรับปีสิ้นสุด 31 ธันวาคม 2550 ได้จัดทำขึ้นตามมาตรฐานการบัญชีที่รับรองทั่วไป
    และถูกต้องตามควร ตลอดจนได้ปฏิบัติตามพระราชบัญญัติการบัญชี พ.ศ. 2543
    อย่างครบถ้วนและเคร่งครัดทุกประการ
    ทั้งนี้โดยมีผู้สอบบัญชีได้ตรวจสอบและรับรองงบการเงินของบริษัทฯ เป็นที่เรียบร้อยแล้ว

สำหรับปี 2551 คณะกรรมการตรวจสอบได้เสนอคณะกรรมการบริษัทฯ แต่งตั้ง นางสาวชวนา
วิวัฒน์พนชาติ แห่งสำนักงาน ปีติเสวี เป็นผู้สอบบัญชีของบริษัทสำหรับปี 2551
และจะนำเสนอที่ประชุมผู้ถือหุ้นเพื่ออนุมัติต่อไป

  ..............................................................

  (ม.ร.ว. ถนัดศรี สวัสดิวัตน์)

  ประธานกรรมการตรวจสอบ

  วันที่ 16 มีนาคม 2551